II KASVINSUOJELUA KOSKEVA LAINSÄÄDÄNTÖ

1. 31969 L 0464: Neuvoston direktiivi 69/464/ETY, annettu 8 päivänä joulukuuta 1969, perunasyövän torjunnasta (EYVL L 323, 24.12.1969, s. 1)

a) Puolan on rajoitettava kymmenen vuoden ajan liittymispäivästä Puolassa istutetut perunalajikkeet Synchytrium endobioticum (Schilbersky) Percival -sienelle, perunasyövän aiheuttajalle, täysin (laboratorio ja kenttä) resistentteihin lajikkeisiin. Puolassa on tänä aikana toteutettava suojaavia lisätoimenpiteitä, joiden tarkoituksena on suojata siemen- ja varastoperunoiden sekä Puolasta peräisin olevien istutettavaksi tarkoitettujen kasvien kauppaa niin Puolan sisällä kuin muiden jäsenvaltioiden kanssa siihen saakka, kun on vahvistettu, että perunasyövän vanhoissa puhkeamispaikoissa ei enää ole Synchytrium endobioticum (Schilbersky) Percivalin elinkykyisiä itiöpesäkkeitä tai että maa-alat on selkeästi luokiteltu eli rajattu Synchytrium endobioticum (Schilbersky) Percivalin saastuttamiksi, ja kun direktiivin 69/464/ETY 9 artiklan mukaisten täydentävien tai tiukempien säännösten täytäntöönpano ei ole enää tarpeen. Maa-alojen poisto luokituksesta on tehtävä noudattaen Euroopan ja Välimeren maiden kasvinsuojelujärjestön (EPPO) standardia PM 3/59(1) "SYNCHYTRIUM ENDOBIOTICUM: maaperän testaukset ja aiemmin saastuneiden maa-alojen poistaminen luokituksesta".

b) Lisätoimenpiteisiin on sisällyttävä ottaen huomioon perustellut tieteelliset periaatteet, asianomaisen haitallisen organismin biologiset ominaisuudet ja sen mahdolliset leviämisreitit sekä erityisesti kyseisen organismin isäntäkasvien tuotanto-, kaupanpitämis- ja käsittelyjärjestelmä Puolassa seuraavaa,

i) Siemenperunoiden osalta: direktiivin 2000/29/EY [21] liitteessä IV olevan A osan II osan 18 kohdan 1 alakohdassa olevien vaatimusten lisäksi on varmistettava, että tilanne on direktiivin 69/464/ETY 4 artiklan vaatimusten mukainen tekemällä viralliset tarkastukset niillä yksittäisillä maa-aloilla, joilla siemenperunoita on tuotettu. Lisäksi ne alueet, joissa tiedetään esiintyvän patotyyppejä 2 ja 3, on luettava ulkopuolelle alueina, joilta siemenperunoita voidaan siirtää sellaisille alueille Puolassa, joilla tunnetusti ei esiinny Synchytrium endobioticum (Schilbersky) Percivalia, tai muihin jäsenvaltioihin. "Alue" määritellään piirien (Powiat) tasolla;

ii) Varastoperunoiden osalta:

aa) alueet, joissa tiedetään esiintyvän patotyyppejä 2 ja 3, on luettava ulkopuolelle alueina, joilta kyseisiä perunoita voidaan siirtää sellaisille alueille Puolassa, joilla tunnetusti ei esiinny Synchytrium endobioticum (Schilbersky) Percivalia, tai muihin jäsenvaltioihin;

bb) muilta kuin aa alakohdassa mainituilta alueilta peräisin olevien perunoiden on joko:

- oltava peräisin alueelta, jossa tunnetusti ei esiinny Synchytrium endobioticum (Schilbersky) Percivalia. "Alue" määritellään piirien (Powiat) tasolla;

tai

- oltava peräisin tuotantopaikasta, jossa tunnetusti ei esiinny Synchytrium endobioticum (Schilbersky) Percivalia;

tai

- oltava lajiketta, joka on resistentti ainakin Synchytrium endobioticum (Schilbersky) Percivalin patotyypille 1, ja jos ne siirretään sellaiselle alueelle Puolassa, jonka on todettu tutkimuksin olevan vapaa Synchytrium endobioticum (Schilbersky) Percivalista, tai muihin jäsenvaltioihin, oltava joko pestyjä tai muuten puhdistettuja ja mullattomia.

iii) Juurrutettujen, istutettujen tai istutettaviksi tarkoitettujen kasvien, jotka on kasvatettu avomaalla, osalta: direktiivin 2000/29/EY liitteessä IV olevan A osan II osan 24 kohdassa olevien vaatimusten lisäksi on varmistettava direktiivin 69/464/ETY 4 artiklan noudattaminen tekemällä viralliset tarkastukset niillä yksittäisillä maa-aloilla, joilla kyseisiä kasveja on tuotettu. Lisäksi ne alueet, joilla tiedetään esiintyvän patotyyppejä 2 ja 3, on luettava ulkopuolelle alueina, joilta kyseisiä kasveja voidaan siirtää sellaisille alueille Puolassa, joilla tunnetusti ei esiinny Synchytrium endobioticum (Schilbersky) Percivalia, tai muihin jäsenvaltioihin. "Alue" määritellään piirien (Powiat) tasolla;

c) Resistentit perunalajikkeet on määriteltävä Euroopan ja Välimeren maiden kasvinsuojelujärjestön (EPPO) valvonnanalaisten sienten tunnistamista koskevan pöytäkirjan mukaisten kokeiden perusteella. Synchytrium endobioticum (Schilbersky) Percivalista vapaiden tuotantoalueiden ja -paikkojen virallinen määrittäminen on suoritettava Yhdistyneiden Kansakuntien elintarvike- ja maatalousjärjestön (FAO) kasvinsuojelutoimenpiteitä koskevien kansainvälisten standardien N:o 4 "Requirements for the establishment of pest free areas" (Tuholaisista vapaiden alueiden määrittämistä koskevat vaatimukset) ja N:o 10 "Requirements for the establishment of pest free places of production and pest free production sites" (Tuholaisista vapaiden tuotantopaikkojen määrittämistä koskevat vaatimukset) mukaisesti.

d) Sellaisten tuotantopaikkojen osalta, joissa tunnetusti ei esiinny Synchytrium endobioticum (Schilbersky) Percivalia ja joihin viitataan edellä b kohdan ii alakohdan bb alakohdan toisessa luetelmakohdassa, komissio voi sallia, että Puolan toimivaltaisten viranomaisten kanssa tehdään yksittäisiä sopimuksia sellaisten lajikkeiden viljelystä, jotka eivät ole resistenttejä.

e) Puola varmistaa rekisteröimällä kaikki perunantuottajat, perunavarastot ja perunan jakelukeskukset, että kaikkien perunalähetysten osalta voidaan jäljittää alue, jolta ne ovat peräisin. Tätä varten kyseisten tuottajien, varastojen ja lähetyskeskusten rekisterinumerossa on oltava viittaus alueisiin, joilla perunat on tuotettu, varastoitu, luokiteltu ja pakattu. Kyseinen rekisterinumero on oltava kaikissa perunalähetyksissä, jotka ovat peräisin Puolasta ja jotka siirretään Puolan sisällä tai muihin jäsenvaltioihin.

f) Puola toimittaa vuosittain raportin niiden tutkimusten tuloksista, jotka koskevat Synchytrium endobioticum (Schilbersky) Percivalin levinneisyyttä sen alueella. Tutkimusten on oltava saatetut loppuun kymmenen vuoden loppuun mennessä ja kaikkien jäljellä olevien tai mahdollisten uudelleen saastuneiden maa-alojen sekä niiden suojavyöhykkeiden, joiden on oltava riittävän laajoja ympäröivien alueiden suojaamiseksi, on oltava luokiteltu. Vuosittaisissa raporteissa on lueteltava tuotantoalueet ja -paikat, joissa tunnetusti ei esiinny Synchytrium endobioticum (Schilbersky) Percivalia ja joita tarkoitetaan b kohdan ii alakohdan bb alakohdan ensimmäisessä ja toisessa luetelmakohdassa.

g) Komissio tarkastelee tilannetta ennen kymmenen vuoden loppua yhteistyössä Puolan viranomaisten kanssa ottaen huomioon tapahtuneen kehityksen ja harkitsee, tarvitaanko mahdollisia lisätoimenpiteitä. Tällaiset toimenpiteet hyväksytään direktiivin 2000/29/EY 18 artiklassa säädettyä menettelyä noudattaen.

2. 31991 L 0414: Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1), sellaisena kuin se viimeksi muutettuna seuraavalla:

- 32002 L 0081: komission direktiivi 2002/81/EY, annettu 10.10.2002 (EYVL L 276, 12.10.2002, s. 28)

Poiketen siitä, mitä direktiivin 91/414/ETY 13 artiklan 1 kohdassa säädetään, Puola saa lykätä enintään 31 päivään joulukuuta 2006 saakka direktiivin 91/414/ETY liitteissä II ja III tarkoitettujen tietojen toimittamista koskevia määräaikoja sellaisten Puolassa tuotettujen ja yksinomaan Puolan alueella kaupan pidettyjen kasvinsuojeluaineiden osalta, jotka sisältävät 2,4-D:tä, MCPA:ta, karbendatsiimia tai Mecoprop:ia (MCPP), edellyttäen, että kyseiset tehoaineet on kyseisenä ajankohtana lueteltu kyseisen direktiivin liitteessä I ja että hakijayritykset ovat tosiasiallisesti käynnistäneet toimet vaadittujen tietojen tuottamiseksi tai hankkimiseksi ennen 1 päivää tammikuuta 2003.

3. 31999 L 0105: Neuvoston direktiivi 1999/105/EY, annettu 22 päivänä joulukuuta 1999, metsänviljelyaineiston pitämisestä kaupan (EYVL 11, 15.1.2000, s. 17)

Poiketen siitä, mitä direktiivin 1999/105/EY 28 artiklan 3 kohdassa säädetään, Puola saa sallia sellaisen 1 päivään tammikuuta 2004 mennessä kertyneen metsänviljelyaineiston, joka ei ole direktiivin kaikkien säännösten mukainen, kaupan pitämisen varastojen loppuun käyttämiseen saakka.

[21] Neuvoston direktiivi 2000/29/EY kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä (EYVL L 169, 10.7.2000, s. 1). Direktiivi sellaisena kuin se on viimeksi muutettuna komission direktiivillä 2002/36/EY (EYVL L 116, 3.5.2002, s. 16).

--------------------------------------------------